Document ID: 31990R1256

*****
ΚΑΝΟΝΙΣΜΟΣ (ΕΟΚ) αριθ. 1256/90 ΤΟΥ ΣΥΜΒΟΥΛΙΟΥ
της 7ης Μαΐου 1990
για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα γεωργικά και χημικά προϊόντα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι η παραγωγή στην Κοινότητα ορισμένων γεωργικών και χημικών προϊόντων είναι σήμερα ανεπαρκής για να ικανοποιήσει τις απαιτήσεις των μεταποιητικών βιομηχανιών της Κοινότητας· ότι, συνεπώς, ο εφοδιασμός της Κοινότητας με προϊόντα αυτού του είδους εξαρτάται σήμερα, κατά ένα μη αμελητέο ποσοστό, από εισαγωγές προέλευσης τρίτων χωρών· ότι πρέπει να αντιμετωπισθούν αμελλητί οι πλέον επείγουσες ανάγκες εφοδιασμού της Κοινότητας με τα εν λόγω προϊόντα, και τούτο, με τους ευνοϊκότερους όρους· ότι συντρέχει λόγος να ανοιχθούν κοινοτικές δασμολογικές ποσοστώσεις με δασμό μηδέν, μέσα στα όρια κατάλληλων μεγεθών και για περίοδο που εκτείνεται μέχρι τις 30 Ιουνίου 1991 και μέχρι τις 31 Δεκεμβρίου 1990, αντιστοίχως· ότι, για να μην διακυβευθεί η ισορροπία των αγορών αυτών των προϊόντων, πρέπει να οριστεί το μέγεθος ορισμένων κοινοτικών δασμολογικών ποσοστώσεων σε προσωρινά επίπεδα που θα καλύπτουν πράγματι τις άμεσες διαπιστωμένες ανάγκες· ότι ο καθορισμός των ποσοστωτικών μεγεθών σ' αυτό το ύψος δεν αποκλείει εξάλλου εκ των υστέρων αναπροσαρμογή·
ότι πρέπει να εξασφαλισθούν, ιδίως, η υπό ίσους όρους και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδειάλλειπτη εφαρμογή του ποσοστού που προβλέπεται για τις ποσοστώσεις αυτές, σε όλες τις εισαγωγές των εν λόγω προϊόντων, σε όλα τα κράτη μέλη και τούτο μέχρι να εξαντληθούν οι ποσοστώσεις·
ότι πρέπει να ληφθούν τα αναγκαία μέτρα προκειμένου να εξασφαλιστεί η κοινοτική και αποτελεσματική διαχείριση των δασμολογικών αυτών ποσοστώσεων εξασφαλίζοντας τη δυνατότητα στα κράτη μέλη να αντλούν από τις ποσοστώσεις τις αναγκαίες ποσότητες που αντιστοιχούν στις πραγματικές εισαγωγές· ότι αυτός ο τρόπος διαχείρισης απαιτεί στενή συνεργασία μεταξύ των κρατών μελών και της Επιτροπής η οποία πρέπει, ιδίως, να μπορεί να παρακολουθεί το ρυθμό εξάντλησης των ποσοστώσεων και να ενημερώνει σχετικά τα κράτη μέλη·
ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε ενέργεια σχετικά με τη διαχείριση των μεριδίων που αντλούνται από την εν λόγω οικονομική ένωση μπορεί να γίνεται από ένα από τα μέλη της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Ιουλίου 1990 και μέχρι τις 30 Ιουνίου 1991, οι δασμοί που επιβάλλονται κατά την εισαγωγή των προϊόντων που περιγράφονται στη συνέχεια, αναστέλλονται στα επίπεδα και μέσα στο όριο της κοινοτικής δασμολογικής ποσόστωσης που αναφέρεται έναντι αυτών:
1.2.3.4.5 // // // // // // Αύξων
αριθμός
// Κωδικός ΣΟ
(α) // Περιγραφή εμπορευμάτων
// Μέγεθος της
ποσόστωσης
(σε τόνους) // Ποσοστωτικός
δασμός
(σε %) // // // // // // 09.2701 // ex 0301 92 00
ex 0302 66 00
ex 0303 76 00 // Χέλια (Anguilla spp.) ζωντανά, νωπά, διατηρημένα με απλή ψύξη ή κατεψυγμένα, που προορίζονται για μεταποίηση σε επιχειρήσεις καπνίσματος ή εκδοράς ή για βιομηχανική παρασκευή προϊόντων που υπάγονται στον κωδικό ΣΟ 1604 (1) // 5 000 // 0 // // // // //
(α) Κωδικοί Taric: 0301 92 00*10, 0302 66 00*10, 0303 76 00*10.
(1) Ο έλεγχος της χορήγησης για τον ειδικό αυτό προορισμό γίνεται κατ' εφαρμογή των σχετικών κοινοτικών διατάξεων.
2. Από την ημερομηνία ενάρξεως ισχύος του παρόντος κανονισμού και μέχρι τις 31 Δεκεμβρίου 1990, οι δασμοί που επιβάλλονται κατά την εισαγωγή των παρακάτω προϊόντων αναστέλλονται στα επίπεδα και μέσα στα όρια των κοινοτικών δασμολογικών ποσοστώσεων που αναφέρονται έναντι καθενός από αυτά:
1.2.3.4.5 // // // // // // Αύξων
αριθμός
// Κωδικός ΣΟ
(α) // Περιγραφή εμπορευμάτων
// Μέγεθος της
ποσόστωσης
(σε τόνους) // Ποσοστωτικός
δασμός
(σε %) // // // // // // 09.2745 // ex 2909 60 90 // Υπεροξείδιο του τριτοταγούς βουτυλίου, που περιέχει, κατά βάρος, 28 % ή περισσότερο αλλά όχι πάνω από 32 % νερό // 500 // 0 // // // // // // 09.2749 // ex 2917 39 90 // 3,5-δις(μεθοξυκαρβόνυλο) βενζολιοσουλφονικό νάτριο // 280 // 0 // // // // // // 09.2795 // ex 2921 41 00 // Ανιλίνη // 8 500 // 0 // // // // //
(α) Κωδικοί Taric: 0209 60 90*10, 2917 39 90*60, 2921 41 00*10.
3. Μέσα στα όρια αυτών των δασμολογικών ποσοστώσεων, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις της πράξης προσχώρησης του 1985.
Άρθρο 2
Η Επιτροπή διαχειρίζεται τις δασμολογικές ποσοστώσεις που αναφέρονται στο άρθρο 1 και μπορεί να λαμβάνει κάθε χρήσιμο διοικητικό μέτρο προκειμένου να εξασφαλιστεί μια αποτελεσματική διαχείριση.
Άρθρο 3
Εάν ένας εισαγωγέας προσκομίσει σ' ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτηση χορήγησης του ευεργετήματος προτιμησιακού καθεστώτος για ένα προϊόν που αναφέρεται στον παρόντα κανονισμό, και εάν αυτή η διασάφηση γίνει δεκτή από τις τελωνειακές αρχές, το συγκεκριμένο κράτος μέλος αντλεί, με κοινοποίηση προς την Επιτροπή, από την αντίστοιχη ποσόστωση, ποσότητα που αντιστοιχεί στις ανάγκες αυτές.
Οι αιτήσεις για ανάληψη με την ένδειξη της ημερομηνίας αποδοχής των εν λόγω διασαφήσεων, πρέπει να διαβιβάζονται, χωρίς καθυστέρηση, στην Επιτροπή.
Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.
Εάν ένα κράτος μέλος δεν χρησιμοποιήσει τις ποσότητες που άντλησε, τις επιστρέφει, μόλις αυτό είναι δυνατό, στην αντίστοιχη ποσόστωση.
Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η χορήγηση γίνεται pro rata των αιτήσεων. Η Επιτροπή ενημερώνει τα κράτη μέλη σύμφωνα με τις πραγματοποιούμενες αναλήψεις.
Άρθρο 4
Τα κράτη μέλη εξασφαλίζουν στους εισαγωγείς των εν λόγω προϊόντων την υπό ίσους όρους και συνεχή πρόσβαση στις ποσοστώσεις, εφόσον το επιτρέπει το υπόλοιπο των ποσοστώσεων.
Άρθρο 5
Τα κράτη μέλη και η Επιτροπή συνεργάζονται στενά για να εξασφαλίσουν την τήρηση του παρόντος κανονισμού.
Άρθρο 6
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 1990.

Labels: 3
1